**Številka:**

**Dne: 30. 3. 2017**

# Z A P I S N I K

14. redne seje Sveta za preventivo in vzgojo v cestnem prometu Občine Duplek, ki je bila dne 30. 3. 2017, ob 17. uri v sejni sobi Občine Duplek.

Prisotni:

* Marjan Vrbnjak, Peter Zajc, Simon Poštrak, Simon Košti, Marko Rahle- člani sveta;
* Dušanka Novak, višja svetovalka, občinska uprava

Sejo je vodil predsednik sveta Marjan Vrbnjak.

1. **TOČKA**

## OBRAVNAVA IN POTRDITEV DNEVNEGA REDA

Dnevni red so člani prejeli z gradivom.

Razpravljavci: /

***Sklep št. 58:***  ***»Svet za preventivo in vzgojo v cestnem prometu Občine Duplek potrdi dnevni red 14. redne seje Sveta za preventivo in vzgojo v cestnem prometu :***

***» Svet za preventivo in vzgojo v cestnem prometu Občine Duplek potrdi dnevni red 14. redne seje:***

1. ***Obravnava in potrditev zapisnika 13. redne seje in 1. dopisne seje***
2. ***Obravnava in potrditev dnevnega reda***
3. ***Odločitev o nabavi otroških kolesarskih čelad za učence 5. razreda***
4. ***Popolnitev prometne signalizacije, ki se uporablja ob začetku šolskega leta***
5. ***Odločitev o nabavi otroških varnostnih sedežev***
6. ***Informacija o odzivu občinske uprave glede predlogov sveta o postavitvi nove prometne signalizacije***
7. ***Pobude in vprašanja »***

**Prisotnih je bilo 5 članov, ZA 5 članov**

**Sklep je bil sprejet.**

1. **TOČKA**

**OBRAVNAVA IN POTRDITEV ZAPISNIKA 13. REDNE SEJE** **IN 1. DOPISNE SEJE**

Zapisnika so člani prejeli z gradivom.

Razpravljavci: V zvezi zapisa dopisne seje, je Simon Košti, ki se je nameraval udeležiti navedenega seminarja povedal, da je le ta odpadel. **Predvidena kotizacija se zato ne plača.**

**Sklep št. 59:**  ***»Svet za preventivo in vzgojo v cestnem prometu Občine Duplek potrdi zapisnik 13. redne seje in 1. dopisne seje sveta. «***

**Prisotnih je bilo 5 članov, ZA 5 članov**

**Sklep je bil sprejet.**

1. **TOČKA**

**ODLOČITEV O NABAVI OTROŠKIH KOLESARSKIH ČELAD ZA UČENCE 5. RAZREDA**

Uvodne obrazložitve je podaj predsednik sveta.

Razpravljavci: vsi prisotni

V razpravi se je izkazalo, da bi bilo bolj koristno nabaviti po dva otroška kolesa za vsako OŠ in 10 čelad za OŠ Korena, OŠ Duplek jih namreč že ima.

**Sklep št. 60:*****» Svet za preventivo in vzgojo v cestnem prometu Občine Duplek sprejme sklep, da se nabavi 10 varnostnih otroških kolesarskih čelad za OŠ Korena in štiri otroška kolesa dveh različnih velikosti, po dve kolesi za vsako šolo.***

***Nabavo izvede občinska uprava iz sredstev sveta za preventivo.«***

**Prisotnih je bilo 5 članov, ZA 5 članov**

**Sklep je bil sprejet.**

1. **TOČKA**

**POPOLNITEV PROMETNE SIGNALIZACIJE, KI SE UPORABLJA OB ZAČETKU ŠOLSKEGA LETA**

Uvodno obrazložitev sta podala predsednik sveta in Dušanka Novak.

Razpravljavci: vsi prisotni

***Sklep št. 61:*** ***» Svet za preventivo in vzgojo v cestnem prometu Občine Duplek sprejme sklep, da se za potrebe označitve šolskih poti pristopi k nabavi štirih triopanov ali zastav. Občinska uprava bo preverila možnost postavitve zastav in njihove cene. »***

**Prisotnih je bilo 5 članov, ZA 5 članov**

**Sklep je bil sprejet.**

1. TOČKA

**ODLOČITEV O NABAVI OTROŠKIH VARNOSTNIH SEDEŽEV**

Uvodne obrazložitve je podal predsednik sveta.

Razpravljavci: vsi prisotni

***Sklep št. 62:*** ***» Svet za preventivo in vzgojo v cestnem prometu Občine Duplek sprejme sklep, da se otroški sedeži ne nabavijo, ker šole niso zaznale te problematike.«***

**Prisotnih je bilo 5 članov, ZA 5 članov**

**Sklep je bil sprejet.**

1. TOČKA

**INFORMACIJA O ODZIVU OBČINSKE UPRAVE GLEDE PREDLOGOV SVETA O POSTAVITVI NOVE PROMETNE SIGNALIZACIJE**

Uvodne obrazložitve sta podala predsednik sveta in Dušanka Novak.

Razpravljavci: vsi prisotni

***Sklep št. 63:*** ***» Svet za preventivo in vzgojo v cestnem prometu Občine Duplek se je seznanil z odzivnim poročilom Občine Duplek na predloge o postavitvi nove prometne signalizacije iz leta 2015, glede predlogov iz leta 2016 pa predlaga občinski upravi, da pripravi odzivno poročilo najkasneje do naslednje seje sveta. «***

**Prisotnih je bilo 5 članov, ZA 5 članov**

**Sklep je bil sprejet.**

***Sklep št. 64:*** ***» Svet za preventivo in vzgojo v cestnem prometu Občine Duplek predlaga občinski upravi Občine Duplek v zvezi s predlogi o postavitvi nove prometne signalizacije iz leta 2015, da prioritetno sanira signalizacijo vsaj na bolj obremenjenih cestah. «***

**Prisotnih je bilo 5 članov, ZA 5 članov**

**Sklep je bil sprejet.**

***Sklep št. 65:*** ***» Svet za preventivo in vzgojo v cestnem prometu Občine Duplek predlaga občinski upravi Občine Duplek spremembo prometnega režima in načina parkiranja na parkirišču pri OŠ Duplek. Predlog sprememb signalizacije bo pripravil Simon Poštrak. «***

**Prisotnih je bilo 5 članov, ZA 5 članov**

**Sklep je bil sprejet.**

1. TOČKA

**POBUDE IN VPRAŠANJA**

Dodatnih pobud in vprašanj ni bilo.

Seja sveta je bila zaključena ob 18.25.

 Marjan Vrbnjak

Zapisala: predsednik

Dušanka Novak